OpenLLM-France/wikimedia huggingface dataset:
# Mauricio Ortega Ramírez

Mauricio Alberto Ortega Ramírez (Salgar, Antioquia, 22 d'octubre de 1980) és un ciclista colombià que ha anat militant tant en equips amateurs com professionals. Actualment a l'equip RTS-Monton Racing. La seva victòria més destacada és la Volta a Colòmbia de 2016.

## Palmarès

* 2002
** Campió panamericà sub-23 en contrarellotge
* 2003
** Vencedor d'una etapa a la Volta a Guatemala
* 2006
** Vencedor d'una etapa del Clásico RCN
* 2008
** Vencedor d'una etapa del Clásico RCN
* 2009
** 1r al Clásico RCN i vencedor d'una etapa
* 2011
** Vencedor d'una etapa del Clásico RCN
* 2013
** Vencedor d'una etapa a la Volta a Colòmbia
* 2016
** 1r a la Volta a Colòmbia i vencedor de 2 etapes
* 2017
** 1r a l'UCI Àsia Tour

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Zhang Hanzhi

Zhang Hanzhi — 章含之 en xinès; Zhāng Hánzhī en pinyin— (Xangai, 14 de juliol de 1935 - Beijing, 26 de gener de 2008) fou una traductora, diplomàtica i escriptora xinesa.
Essent una filla il·legítima, va ser adoptada per l'intel·lectual Zhang Shizhao, La seva família es va traslladar a Beijing l'any 1949. Es va graduar a la Universitat d'Estudis Estrangers de la capital. Ben aviat va ser la professora d'anglès de Mao Zedong i inicià la seva carrera diplomàtica. El 1971 va formar part de la delegació xinesa encarregada d'obtenir la representació de la República Popular de la Xina a les Nacions Unides, Va tenir una actuació destacada en reunions d'alt nivell i col·laborà activament en la política d'apertura al món del seu país.
A la dècada de 1970 es va divorciar del seu marit Hong Junyan i es va casar amb Qiao Guanhua, que arribaria a ser ministre d'Afers Exteriors. La seva filla és Hong Huang (també coneguda com a Huang Hung), que ha produït i protagonitzat una pel·lícula, Perpetual Motion, on Hanzhi va fer un petit paper.
És autora d'unes memòries que van ser un best-seller. Es va fer famosa arran de fer d'interpret en la històrica visita a Beijing del president Richard Nixon el 1972.

## Referències

* 1 2 Barboza, David «Zhang Hanzhi, Mao’s Tutor, Is Dead at 72» (en anglès). The New York Times, 31-01-2008. ISSN: 0362-4331.
* 1 2 3 «Zhang Hanzhi, legendary diplomat and Mao's English tutor». China.org. Agència de notícies Xinhua, 02-02-2008. [Consulta: 24 novembre 2022].
# Turbo Pascal

Turbo Pascal és un complet sistema de desenvolupament de programari que inclou un compilador i un entorn integrat de desenvolupament (IDE) per al llenguatge de programació Pascal, desenvolupat per Borland sota el lideratge de Philippe Kahn.
Va ser llançat el 1983 per a MS-DOS, CP/M, CP/M-86 i, posteriorment, per a Microsoft Windows. També hi va haver una versió de curta vida per a Apple Macintosh.

## Borland Pascal

El nom Borland Pascal va ser generalment reservat per als paquets de gamma alta per a Microsoft Windows (amb més biblioteques i la biblioteca estàndard de codi font), mentre que la versió original, més barata i àmpliament coneguda, va ser venuda com a Turbo Pascal.

## Versions

Borland va llançar cinc versions de Turbo Pascal: 1.0, 3.02, 4, 5 i 5.5 per a MS-DOS.
Va ser substituït per Borland Delphi.

## Exemples

* Pascal no distingeix entre majúscules i minúscules.
* Històricament, els comentaris de Pascal s'indiquen { així }, o (* com aquest *), i aquests poden estendre's per qualsevol nombre de línies. Versions posteriors de Borland Pascal també donaven suport a comentaris a l'estil de C++, // així, que acaben a la fi de la línia.
Aquest és el programa clàssic d'Hola món a Turbo Pascal:
Aquest programa demana el nom d'una persona i ho escriu 100 vegades a la pantalla:

## Referències

* ↑ «Antique Software: Turbo Pascal v1.0» (en anglès). Arxivat de l'original el 2010-12-21. [Consulta: 28 gener 2010].

## Vegeu també

* Free Pascal
* Pascal

## Enllaços externs

* Embarcadero Developer Network - Museum Arxivat 2012-04-24 a Wayback Machine.(anglès)
* Turbo Pascal compiler internals(anglès)
# DVM

DVM té els següents significats:
# Cal Manets

Cal Manets és una obra noucentista de l'Hospitalet de Llobregat (Barcelonès) inclosa a l'Inventari del Patrimoni Arquitectònic de Catalunya.

## Descripció

Casa d'una sola planta amb teulada de teula plana a quatre vessants. La casa és de petites dimensions i destaca la teulada que és molt gran en proporció a l'edifici. Una escalinata amb barana dona accés a la porta d'entrada que és allindada i de grans dimensions; la llinda està decorada amb una cornisa motllurada. A banda i banda hi ha dues finestres que tenen la llinda decorada amb relleus. Per sobre hi ha un fris llis on es troben els respiradors decorats amb relleus calats. Sota el ràfec de la teulada hi ha un fris amb esgrafiats.
La casa està envoltada per un jardí i la porta de la tanca que dona a la Rambla té dos pilastres coronades per petits fanals.

## Referències

* 1 2 «Cal Manets». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 octubre 2018].
# Al-Wahiba

Al Wahiba (àrab: آل وهيبة, Āl Wahība) és una tribu d'Oman que viu principalment a al-Xarkiyya fins al Djabal Akhdar i donen nom a la zona de les Arenes d'al-Wahiba, de fet només "Les Arenes" (ja que hi viuen altres tribus principalment els Djanaba). Pertanyen al grup Hinawi. Estan dividits en quatre fraccions principals: Bin Hayya, Hal Anfarri, Yahahif (la principal fracció que formen ells sols la meitat de la tribu) i Hal Musallam, i a més la secció del xeic, Al Bu Ghufayla, que resideix de manera permanent a al-Afladj.

## Referències

* Enciclopèdia de l'Islam, XI, 52
# Safareigs públics de Cubelles

Els Safareigs públics de Cubelles és una obra de Cubelles (Garraf) protegida com a Bé Cultural d'Interès Local.

## Descripció

Els safareigs són al carrer del Raval i ocupen una parcel·la de 158m2 de superfície. S'hi pot accedir per dues portes i tenen una copberta de fibrociment suportada per pilars d'obra i bigues de fusta. Els safareigs principals, fets de rajola o maons fets a mà, que daten de finals del segle xix foren pagats pel senyor Joan Pedro i Roig. Es creu que van substituir uns safareigs anterior més antics. Entrant a mà dreta trobem el safareig dels malalts. La roba dels quals es rentava a part per tal de no contaminar la roba d'altres persones. Hi ha un pati gran per estendre la roba, una part del qual està coberta per poder estendre els dies de pluja.
L'aigua era un bé escàs a la població de Cubelles i fou l'"americano" Joan Pedro i Roig al 1882 qui va fer donació de l'aigua de procedent de diferents surgències de Santa Oliva. Una d'elles situada a la partida de "La Canya", el mas Perdut i la finca de la partida del molí de la Canya. Les aigües brutes es feien servir per regar els horts. L'any 1931 es construeix la coberta.

## Referències

* 1 2 3 4 5 6 «Safareigs públics de Cubelles». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
# Tom Steyer

Thomas Fahr Steyer (27 de juny de 1957) és un gerent de fons de cobertura milionari, filantrop, ecologista, activista liberal i recaptador de fons estatunidenc. És candidat a les primàries demòcrates presidencials del 2020.
Steyer és el fundador i antic soci gerent de Farallon Capital i el co-fundador de Onecalifornia Bank, que es va convertir (mitjançant una fusió) en Beneficial State Bank, un banc de desenvolupament comunitari situat a Oakland. Farallon Capital gestiona 20 mil milions de dòlars en capital d'institucions i individus rics. Els inversors institucionals de la firma inclouen dotacions d'universitats i fundacions. Des del 1986, Steyer ha sigut soci i membre del Comitè Executiu de Hellman & Friedman, una firma de capital privat de 8 mil milions de dòlars basada a San Francisco.
El 2010, Steyer i la seva esposa van signar The Giving Pledge per donar la meitat de la seva fortuna a organitzacions caritatives al llarg de la seva vida. El 2012, va vendre les accions de Farallon Capital i se'n va retirar. Canviant el focus en la política i el medi ambient, va iniciar NextGen America, una organització sense ànim de lucre que dona suport a postures progressives en el canvi climàtic, l'immigració, la sanitat i l'educació.
Steyer va servir a la Junta Directiva de la Universitat Stanford del 2007 al 2017.

## Referències

* 1 2 3 Lashinsky, Adam. «Hedge fund VIP Thomas Steyer of Farallon hates to lose money» (en anglès). CNN Money, 22-09-2018. [Consulta: 11 agost 2019].
* ↑ Garofoli, Joe. «San Francisco billionaire Tom Steyer launches presidential campaign» (en anglès). San Francisco Chronicle, 09-07-2019. [Consulta: 11 agost 2019].
* ↑ «About Us» (en anglès). NextGen Climate, 05-05-2016. Arxivat de l'original el 2016-05-05. [Consulta: 11 agost 2019].
* ↑ Davenport, Coral «Pushing Climate Change as an Issue This Year, but With an Eye on 2016» (en anglès). The New York Times, 22-05-2014. ISSN: 0362-4331.
* ↑ «James Coulter and Thomas Steyer elected to Board of Trustees» (en anglès). Stanford University, 14-02-2007. [Consulta: 11 agost 2019].
* ↑ Sullivan, Kathleen J. «Trustees address a range of issues» (en anglès). Stanford University, 15-02-2017. [Consulta: 11 agost 2019].
# Marijampolė

Marijampolė ( escoltar (?·pàg.); també coneguda a diversos altres noms) és una ciutat industrial del municipi de Marijampolė, i capital del comtat homònim (Lituània), situada a la frontera amb Polònia i l'oblast de Kaliningrad (Rússia), així com prop del llac Vištytis. La població de Marijampolė era de 47.244 habitants segons el cens de 2007. És el centre lituà de la regió de Suvalkija.

## Noms

A la ciutat també se la coneix com a Marijampolis, Mariampole, Starapolė, Pašešupiai, Marjampol, Mariyampole, i Kapsukas.

## Persones notables

* Moshe Rosenthalis (1922-2008), pintor.
* Isakas Vistaneckis (1910-2000), mestre d'escacs.
* Witold Teofil Staniszkis, polític polonès.
* Violeta Urmana, diva lituana, i ciutadana honorífica de la ciutat.
* Darius Songaila, jugador de bàsquet.

## Referències

* ↑ «Marijampolė». Gran Enciclopèdia Catalana. Barcelona: Grup Enciclopèdia Catalana.
* ↑ Library of Congress Authority control Name Headings. HEADING: Marijampolė (Lithuania). Accessed 2009-09-14.

## Enllaços externs

* Homepage of the city Arxivat 2010-12-21 a Wayback Machine.
* Homepage of the Municipality
* Facts&Figures Arxivat 2007-09-28 a Wayback Machine.
* History of the Jewish shtetl in Marijampolė Arxivat 2011-09-28 a Wayback Machine.
* Organ at Basilica of Marijampolė
# Toshka

Toshka fou una explotació minera de l'antic Egipte, a Núbia, a la zona de l'actual frontera entre Egipte i Sudan, prop d'Abu Simbel.
Fou explotada durant l'imperi Antic i després abandonada.
# DVD Shrink

DVD Shrink és un programa per fer còpies de seguretat de DVD protegits contra còpia, a més de poder guardar la imatge de disc en el disc dur de l'ordinador en format ISO o com una carpeta VIDEO_TS.

## Qüestions Legals

Aquest tipus de programes de còpia, que permeten a una persona realitzar una còpia del disc a l'ordinador (explícitament una còpia d'un disc amb drets d'autor) és un assumpte legal molt important. És il·legal als Estats Units el realitzar una còpia de seguretat d'un DVD o CD d'àudio.

## Referències

* ↑ DVD Shrink 2010 is a scam! Arxivat 2010-08-22 a Wayback Machine.. Retrieved August 17, 2010.
* ↑ «DVD Shrink 3.2 guide». Doom9, 28-09-2003. [Consulta: 4 febrer 2011].
* ↑ Hacking NetFlix : Lawyers Defeat DVD Decrypter

## Enllaços externs

* Pàgina oficial
* DVD Shrink a Softpedia
# Cal Manuelet (Golmés)

Cal Manuelet és una obra de Golmés (Pla d'Urgell) inclosa a l'Inventari del Patrimoni Arquitectònic de Catalunya.

## Descripció

Casa situada en el barri antic de Golmés en la seva llinda es representa un poble dalt d'un turó (possiblement Golmés) vorejat per una orla amb motius vegetals molt vius. Entremig es veu la data de la construcció de l'edifici (1766).

## Història

Cal Manuelet és una de les primeres cases de la vila, tal com ens indica la data de la llinda.

## Referències

* 1 2 «Cal Manuelet». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 agost 2021].
# Alfareros (escultura)

L'escultura urbana coneguda pel nom Alfareros, ubicada a Faro, a quatre quilòmetres de la ciutat d'Oviedo, Principat d'Astúries, Espanya, és una de les més d'un centenar que adornen els carrers de l'esmentada ciutat espanyola.
El paisatge urbà d'aquesta ciutat, es veu adornat per obres escultòriques, generalment monuments commemoratius dedicats a personatges d'especial rellevància en un primer moment, i més purament artístiques des de finals del segle xx.
El llogaret de Faro, que és un important centre terrisser, està situat al concejo d'Oviedo, a quatre quilòmetres de la capital; va ser el centre triat per El Ministeri de Cultura per a situar una escultura homenatge al treball d'aquest gremi artesanal dels terrissaires. Es desconeix el nom de l'autor, encara que se sap es va inaugurar el 1982.

## Referències

* ↑ «Escultura «Alfareros» - Turismo Asturias» (en castellà). Turismo Asturias, 27-04-2018.
* ↑ «Escultura pública en Oviedo». Arxivat de l'original el 2014-07-17. [Consulta: 14 novembre 2018].
* ↑ «Ruta por el Oviedo más escultural... 32 figuras que te dejarán de piedra :) ¿TE ATREVES CON UN "SELFIE" DIFERENTE EN TODAS? - GUÍA TURISMO ASTURIAS» (en castellà). GUÍA TURISMO ASTURIAS.
* ↑ iluzziona.com. «A los Alfareros». [Consulta: 14 novembre 2018].
# Tom Trybull

Tom Trybull (nascut el 9 de març de 1993) és un futbolista professional alemany que juga com a centrecampista defensiu pel Blackpool FC anglès. Ha estat en diferent seleccions alemanyes sub.

## Referències

* ↑ «Tom Trybull». worldfootball.net. [Consulta: 6 agost 2017].
* ↑ «Trybull, Tom» (en alemany). kicker.de. [Consulta: 10 abril 2013].
* ↑ «Tom Trybull». datencenter.dfb.de. [Consulta: 22 agost 2017].

## Enllaços externs

* Tom Trybull Fitxa a Fussballdaten
# Zurgena

Zurgena és una localitat de la província d'Almeria. L'any 2005 tenia 2.288 habitants. La seva extensió superficial és de 72 km² i té una densitat de 31,8 hab/km². Les seves coordenades geogràfiques són 37° 20′ N, 2° 02′ O. Està situada a una altitud de 2484 metres i a 95 quilòmetres de la capital de la província, Almeria.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 2.123 | 2.081 | 2.079 | 2.079 | 2.099 | 2.140 | 2.184 | 2.253 | 2.288 | 2.461 |
# Joan Fusté i Ferrer

Joan Fusté i Ferrer (Riumors, 12 d'abril del 1906 - Barcelona, 8 d'abril del 1989) va ser músic, flabiolaire i compositor.

## Biografia

Quan tenia dotze anys, la seva família decidí traslladar-se a Barcelona, cosa que el permetés estudiar música amb el flabiolaire Jaume Tàpias i Boadas i el compositor Antoni Ribàs i Gori. Compongué la seva primera sardana, Danseu donzelles, quan només tenia quinze anys. L'any 1946 entrà de flabiolaire a la barcelonina "cobla Germanor", on romangué dos anys; posteriorment n'esmerçà tres més a la "cobla Bruguers", de Gavà. Encara que es retirà d'instrumentista, continuà component la resta de la seva vida.
Va ser autor de vint-i-vuit sardanes, Turons de Montserrat la més coneguda. Quan deixà d'escriure sardanes per cobla, encara en compongué una dotzena més per acordió, inèdites.

## Sardanes

* A una bruna encisadora
* Al meu poble (1949)
* L'alegria dels pastors (1950)
* L'amor del poeta (1957)
* Bravo! (1952)
* Brots de raim (1954)
* Cant de les nines (1946)
* Castelldefels (1949), obligada de tible amb variacions
* El celler d'en Manel (1951), coescrita amb Josep Gravalosa
* Collint ginesta (1949)
* Els dansaires de Barcelona (1952)
* Dansaires de la Pedraforca (1952
* Danseu donzelles (1918), primera sardana, harmonitzada i arreglada per Laureà Tatché
* Elena (1947)
* En Joan i en Farré (1947)
* En Pep del barret (1959)
* Eterna recordança (1960)
* La festa dels pastissers (1953), amb lletra d'André Tey
* La font de Sant Narcís
* Il·lusió (1923)
* Infantona i saltirona (1947)
* Ja hi som tots (1921)
* Joia trobada (1946)
* La meva sardana (1950)
* Muntanya sagrada (1949)
* Petits i eixerits (1954)
* Rebrots de ginesta (1948)
* Rebrots de primavera
* Records de Sant Fost (1955)
* Records de Valls (1947)
* Sant Jordi del Call (1952)
* Sant Martí
* Sant Vicenç dels Horts (1948)
* Sentimental (1948)
* Senzillesa" (1922)
* Les tres xafarderes (1952)
* Turons de Montserrat (1943), estrenada com a Camí de Montserrat
* Xamosa Antònia
Sardanes per a acordió, inèdites: A Calella falta gent, La cançó del trombó, La família Baliu, Mar endins, La nostra jove, Retorn a la pàtria, Els sis nets, Sònia, Montse i Lucy, Sota el pi, Un dia feliç, Valenta, Vora el riu

## Bibliografia

* Carles Riera Joan Fusté i Ferrer, article a Som 50 (juny 1984), p. 22-23

## Enllaços externs

* Llista de sardanes
# Alberto Gironella

Alberto Gironella (Ciutat de Mèxic, 26 de setembre de 1929- Valle de Bravo, 2 d'agost de 1999) fou un pintor mexicà, de pare català i mare originària de Mérida,al Yucatán), considerat com un dels exponents de La Ruptura.

## Biografia

En la seva joventut va començar a escriure poesia, però després va abandonar els seus estudis de lletres hispàniques i es va dedicar de ple a la pintura. Va realitzar la seva primera exposició el 1952, i al llarg de la seva vida la seva obra es va exhibir en museus i galeries d'Alemanya, Argentina, Brasil, Estats Units, Espanya, França, Japó, Suècia i Suïssa. Va residir a Santo Ángel a la Ciutat de Mèxic i en una casa a Valle de Bravo coneguda després com la Casa de Gironella.
Als pocs mesos de la seva mort, l'actriu Ofelia Medina li va oferir un homenatge en el Festival de les Ànimes a Valle de Bravo, escampant part de les seves cendres al llac, en una cerimònia nocturna, apropiadament com a part de les commemoracions del Dia dels Morts, el 2 de novembre de 1999.

## Obra

Es va especialitzar sobretot en el collage. El seu segell particular va ser l'ús de llaunes buides d'ultramarins espanyols (sardines, musclos, etc.) en les seves obres,altament influenciades per les botigues d'ultramarins (botigues de queviures d'Importació en general Espanyoles), així com llaunes i trossos de refrescos clavades o enganxades al voltant del marc de les seves pintures. S'inspirava en conceptes o personatges tan diferents com el cabdill de la Revolució mexicana Emiliano Zapata, la cantant Madonna, el cineasta Luis Buñuel i el filòsof Nietzsche.

## Premis i reconeixements

Va guanyar el 1959 el primer premi de la Unió Mediterrània d'Art a la Biennal de Joves (París, França) així com el primer premi de la VI Biennal de Sao Paulo, Brasil.

## Referències

* ↑ Oblidant Velázquez. Las Meninas. Barcelona: Museu Picasso, Ajuntament de Barcelona, 2008, p.218. ISBN 978-84-9850-090-5.
# Sant Martin de l'Arçon

Sant Martin de l'Arçon (en francès Saint-Martin-de-l'Arçon) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Antonio Rossellino

Antonio Gamberelli (Settignano, 1427 – c. 1478/1481), més conegut pel sobrenom d’Antonio Rossellino pel color roig del seu cabell, fou un escultor italià. El seu germà gran, del qual va rebre l'ensinistrament, era el pintor Bernardo Rossellino. Giorgio Vasari va incloure la biografia de Rossellino al seu llibre Vides dels més excel·lents pintors, escultors i arquitectes.
Nat a Settignano, prop de Florència, era el menut de cinc germans, escultors i pedrapiquers. Es diu que va ser deixeble de Donatello, i és cèlebre per la mestria i finor dels seus baixos relleus. Entre les seues obres més importants cal destacar el monument funerari al Beato Marcolino (1458) per a l'església de l'Orde dels Predicadors de Forlì (avui dia un museu) i el monument del Cardenal Jacopo de Portugal a la Basílica de San Miniato al Monte, Florència (1461–1467).
El bust de Matteo Palmieri, al Bargello, està signat i datat l'any 1468. L'any 1470 va fer el sepulcre de la duquessa d'Amalfi, Maria d'Aragó, a l'església de Monte Oliveto, Nàpols; probablement el relleu de la Nativitat sobre l'altar de la mateixa església és també de la seua mà. Al Bargello es conserva una estàtua de Joan Baptista com a noi; també un delicat relleu de la Mare de Déu i Infant; un Ecce Homo i un bust de Francesco Sassetti. L'anomenada Mare de Déu de la Llet, situada en un pilar de la Basílica de la Santa Creu de Florència és un homenatge a Francesco Neri, qui va morir per una punyalada adreçada a Llorenç el Magnífic. A la Via della Spada de Florència hi ha un altre relleu remarcable d'una Mare de Déu i Infant. També se'n conserven algunes obres al Victoria and Albert Museum de Londres, com ara el bust de Giovanni di San Miniato, un doctor en arts i medicina, signat i datat l'any 1456.
En companyia de Mino da Fiesole, Rossellino va fer els relleus de l'Assumpció de Maria i el Martiri de sant Esteve per al púlpit de la catedral de Prato. A la Pinacoteca de Faenza se'n conserva un bust de Joan el Baptista noi i al Museu del Louvre hi ha un Jesús Infant que diversos experts han atribuït a Rossellino.

## Bibliografia

* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
* Aquest article incorpora text de l'edició de 1913 de la Catholic Encyclopedia: "Antonio di Matteo di Domenico Rosselino" per M.L. Handley, actualment de domini públic
# Mauran

Mauran és un municipi del departament francès de l'Alta Garona, a la regió d'Occitània. El 2021 tenia 205 habitants.

## Referències

* ↑ «Populations légales 2021» (en francès). INSEE, 28-12-2023. [Consulta: 28 gener 2024].
# Zurich

«Zúric, Zuric, Zurich o Zürich» té aquests significats:
* Toponímia:
** Zúric (català) o Zürich (alemany), ciutat de Suïssa i capital del cantó de Zúric
** Cantó de Zúric, cantó de Suïssa
** Llac de Zuric, llac de Suïssa que s'estén des del sud-est de la ciutat de Zúric fins al Cantó de Sankt Gallen a la part més oriental del llac
** Lake Zurich, vila dels Estats Units a l'estat d'Illinois
** Zurich (Kansas), població dels Estats Units a l'estat de Kansas
* Organitzacions:
** Fussballclub Zürich, club de futbol suís de la ciutat de Zúric
** Grasshopper Club Zürich, club esportiu suís destacat en futbol de la ciutat de Zúric
** Universitat de Zúric, universitat a la ciutat de Zúric
** ETH Zürich o Escola Federal Politècnica de Zúric, universitat pública de Zúric (Suïssa) capdavantera en els camps de la ciència i la tecnologia
* Miscel·lània: Zurich Chess Challenge o torneig d'escacs de Zúric, torneig d'escacs internacionals
# Turó de les Comes dels Horts

El Turó de les Comes dels Horts és una muntanya de 466 metres que es troba al municipi de Vilalba dels Arcs, a la comarca de la Terra Alta.
Al cim podem trobar-hi un vèrtex geodèsic (referència 247139001).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cycloramphus acangatan

Cycloramphus acangatan és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Verdade, V. 2006. Cycloramphus acangatan. Llista Vermella d'Espècies Amenaçades de la UICN 2006. Consulta: 16 de gener de 2008.
# CEK

CEK té els següents significats:
* Centre Espacial Kennedy, port espacial de la NASA situat a Merritt Island, Florida (Estats Units)
* CEK Maurina (de l'acrònim de Club Esportiu de Korfbal), club de corfbol de Terrassa (Vallès Occidental)